Salvador Sobral

Salvador Sobral (født 28. desember 1989) er en portugisisk sanger som er oppvokst i Lisboa i Portugal. Han representerte Portugal i Eurovision Song Contest 2017 med sangen «Amar pelos dois» og sikret landet sin første seier i konkurransen siden debuten i 1964. Sangen er inspirert av Portugals fado.

 Biografi 
Sobral ble født i Lisboa,Wie is Salvador Sobral, de winnaar van het Songfestival? Hartendief met hartproblemen HLN.be hvor han har bodd mesteparten av livet. Han har også bodd i USA og Spania.

Da han var ti år gammel deltok han i TV-programmet Bravo Bravíssimo, og som 20-åring ble han en av ti finalister i den portugisiske versjonen av Idol. Som finalist fremførte han sanger av Stevie Wonder, Leonard Cohen og Rui Veloso.Salvador Sobral no “Ídolos”: recorde o vencedor do Festival da Canção a cantar Maroon 5, Stevie Wonder ou Rui Veloso BLITZ Records

Sobral studerte psykologi ved Instituto Superior de Psicologia Aplicada i Lisboa, og flyttet i forbindelse med studiene til Mallorca, hvor han begynte å opptre i barer.O vencedor que nunca tinha visto um festival da canção Global Media Group

Etter psykologistudiene søkte han opptak ved en musikkskole i Barcelona, hvor han ble uteksaminert i 2014.

I 2015 deltok han i festivalene Vodafone MexefestVodafone Mexefest Musicfest.pt og EDP Cool Jazz.Salvador Sobral e HMB vão actuar no EDP Cool Jazz  Sabado.pt

I 2016 ga han ut sitt første album, Excuse Me.

Sobral er influert av jazzmusikeren Chet Baker og bossa nova-sangerne Caetano Veloso og Chico Buarque. Han snakker fire språk: portugisisk, spansk, engelsk og litt italiensk.Salvador Sobral (Portugal) interview @ Eurovision 2017 - wiwibloggs Youtube.com

I september 2017 ble det meldt at Sobral ville ta en pause fra musikken av helsemessige årsaker.Etter en vellykket hjertetransplantasjon i desember 2017 lovet Sobral å ta opp igjen karrieren.

 Referanser 

 Eksterne lenker 





Kategori:Portugisiske sangere
Kategori:Deltakere i Eurovision Song Contest 2017
Kategori:Vinnere av Eurovision Song Contest
Kategori:Personer fra Lisboa
Kategori:Eurovision Song Contest-deltakere for Portugal